**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL JURBARKO RAJONO SAVIVALDYBĖS GYVŪNŲ (KAČIŲ IR ŠUNŲ) POPULIACIJOS REGULIAVIMO IR FINANSAVIMO TVARKOS APRAŠO PATVIRTINIMO** |
|  |
| 2021 m. birželio d. Nr. {$NR} |
| Jurbarkas |

Vadovaudamasi Lietuvos Respublikos Lietuvos Respublikos vietos savivaldos įstatymo 16 straipsniu, 2 dalimi ir 26 punktu, Jurbarko rajono savivaldybės taryba n u s p r e n d ž i a:

1. Patvirtinti Jurbarko rajono savivaldybės gyvūnų (kačių, šunų) populiacijos reguliavimo ir finansavimo tvarkos aprašą (pridedama).

2. Skirti finansavimą gyvūnų tvarkos aprašui įgyvendinti iš Jurbarko rajono savivaldybės biudžeto lėšų.

3. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

|  |  |
| --- | --- |
| Savivaldybės meras |  |

Parengė

Inga Molevaitė, tel. +370 699 49335, el. p. i.molevaite@gmail.com

PATVIRTINTA

Jurbarko rajono savivaldybės tarybos

2021 m. birželio 24 d. sprendimu Nr.

**JURBARKO RAJONO SAVIVALDYBĖS GYVŪNŲ (KAČIŲ IR ŠUNŲ) POPULIACIJOS REGULIAVIMO IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Jurbarko rajono savivaldybės gyvūnų (kačių ir šunų) populiacijos reguliavimo ir finansavimo tvarkos aprašo ( toliau aprašas) tikslas – skatinti atsakingai rūpintis savo augintiniu, prevenciškai mažinti beglobių gyvūnų skaičių, atliekant sterilizacijos- kastracijos procedūrą.

2. Programa taikoma:

2.1. Jurbarko rajono savivaldybėje (toliau – Savivaldybė) registruotiems pensinio amžiaus sulaukusiems asmenims, laikantiems augintinius;

2.2. Savivaldybėje registruotiems nepasiturintiems gyventojams, laikantiems augintinius;

3. Programa finansuojama Savivaldybės biudžeto lėšomis.

**II SKYRIUS**

**PROGRAMOS TIKSLAS IR UŽDAVINIAI**

4. Programos tikslas – sudaryti sąlygas minėtoms grupėms, atsakingai rūpintis savo augintiniais, viešinti procedūros naudą, skatinti populiacijos reguliavimą.

5. Programos uždaviniai:

5.1. didinti sąmoningumą apie gyvūnų dauginimąsi, kai tikslo veisti nėra ;

5.2. sudaryti sąlygas reguliuoti augintinių populiaciją;

5.3. mažinti beglobių gyvūnų skaičių.

**III SKYRIUS**

**PROGRAMOS ORGANIZAVIMAS**

6. Veterinarijos klinika, kuri atliks programoje minimą sterilizacijos/ kastracijos procedūrą, atrenkama Lietuvos Respublikos viešųjų pirkimų įstatyme nustatyta tvarka.

 7. Programos viešinimą vykdo Savivaldybės administracija.

8. Asmenys, turintys teisę dalyvauti programoje, su prašymu kreipiasi į gyvenamos vietos seniūniją.

9. Seniūnija pagal pateiktus duomenis patikrina atitikimą dalyvauti programoje.

10. Seniūnija asmenų prašymus pateikia Savivaldybės administracijai.

11. Veterinarijos klinika registruoja ir informuoja gyvūnų savininkus apie planuojamą atlikti operaciją.

12. Veterinarijos klinika ir Savivaldybės administracija toliau vadovaujasi pagal sutartyje apibrėžtas vykdymo sąlygas.

13. Atsiskaitoma tik už sterilizacijos/kastracijos procedūrą.

**IV SKYRIUS**

**PROGRAMOS LĖŠŲ SKYRIMAS**

14. Programos lėšų dydis nustatomas taip:

14.1. Savivaldybės taryba, vadovaudamasi Vietos savivaldos įstatymu, kiekvienais metais savivaldybės biudžete numato programai skirtas lėšas;

14.2 pasibaigus programai skirtoms lėšoms, prašymus registruoja einamiems metams;

14.3 eiliškumas nustatomas pagal registravimo datą.

**V SKYRIUS**

**BAIGIAMOSIOS NUOSTATOS**

15. Programos vykdymą koordinuoja Savivaldybės administracijos Infrastruktūros ir turto skyrius.

16. Visi su patikrinimu susiję dokumentai saugomi laikantis Lietuvos Respublikos įstatymų ir kitų teisės aktų nustatytų reikalavimų.

17. Programos lėšų panaudojimą kontroliuoja Savivaldybės kontrolės ir audito tarnyba.